31998R0738
L 102/21
JURNALUL OFÍCIAL AL UNIUNII EUROPENE
REGULAMENTUL (CE) NR. 738/98 AL COMISIEI
din 1 aprilie 1998
de derogare temporară de la Regulamentul (CE) nr. 1445/95 privind normele de aplicare pentru licențele de import și de export din sectorul cărnii de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2634/97 (2) și, în special, articolele 9 și 13,
întrucât articolul 10 alineatul (1) din Regulamentul (CE) nr. 1445/95 al Comisiei din 26 iunie 1995 privind normele de aplicare pentru licențele de import și de export din sectorul cărnii de vită și mânzat și de abrogare a Regulamentului (CEE) nr. 2377/80 (3), astfel cum a fost modificat ultima dată prin Regulamentul (CE) nr. 260/98 (4), prevede ca licențele de export urmează să se emită în a cincea zi lucrătoare care urmează datei de depunere a cererii, cu condiția ca, între timp, Comisia să nu fi inițiat nici o măsură specifică;
întrucât, date fiind zilele nelucrătoare din 1998 și faptul că Jurnalul Oficial nu este publicat în mod regulat în zilele respective, perioada de reflecție de cinci zile este prea scurtă pentru a se asigura buna gestionare a pieței și ar trebui să fie prelungită temporar la șapte zile;
întrucât măsurile stabilite în prezentul regulament sunt conforme cu avizul Comitetului de gestionare pentru carnea de vită și mânzat,
ADOPTĂ PREZENTUL REGULAMENT:
Articolul 1
Fără a se aduce atingere articolului 10 alineatul (1) din Regulamentul (CE) nr. 1445/95, licențele pentru cererile depuse în următoarele perioade:
-
6-8 aprilie 1998;
-
27-29 aprilie 1998;
-
18-20 mai 1998;
-
21-30 decembrie 1998
se emit în a șaptea zi lucrătoare care urmează datei de depunere a cererii, cu condiția ca, între timp, Comisia să nu fi luat nici o măsură specifică menționată la articolul 10 alineatul (2) din regulamentul respectiv.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 aprilie 1998.